open-index/open-wikipedia-markdown huggingface dataset:
विक्रम संवत

**विक्रम सम्वत**  () (लघु रूप वि.स. (या विस) या बि.स. (या बिस)); ) एगो हिन्दू पंचांग ह जवना के प्रयोग नेपाल आ कुछ भारतीय राज्य में होखेला। नेपाल में ई पंचांग राष्ट्रीय पंचांग के रूप में प्रयोग होखेला, अन्य हिन्दू पंचांग लेखा ई पंचांग भी चाँद पर आधारित बा।
ई पंचांग में चाँद के आधार पर महिना के गणना आ सूरज के आधार पर साल के गणना होखेला।

गणना के आधार पर विक्रम सम्वत पंचांग ग्रेगोरियन कलेंडर से 56.7 साल आगे बा। उदहारण के तौर पर विक्रम सम्वत 2076 साल ग्रेगोरियन साल 2016 ई0 में शुरू होत बा आ 2017 ई0 में खतम होत बा।

नया साल के शुरुआत बैशाख महीना के पहिला दिन से शुरू होखेला जवन कि ग्रेगोरियन कलेंडर के अनुसार अप्रिल-मई में पड़ेला। नया साल के पहिला दिन बड़ा हि श्रद्धा भाव आ इतिहासी आनंदोत्सव के साथ मनावल जायेला। नया साल के पहिलका दिन भक्तपुर में बिस्केट यात्रा के साथ शुरू होला।

मानल जायेला कि विक्रम सम्वत पंचांग के शुरुआत भारतीय दिग्गज राजा विक्रमादित्य के द्वारा भइल रहल। बहुत लोग के द्वारा मानल जायेला कि विक्रमादित्य एगो इतिहासी चरित्र रहलन या एगो विशुद्ध कल्पित पात्र।  नेपाल के राणा शासक लोग ई पंचांग के आपन अधिकृत पंचांग बनवले लोग। भारत में शक सम्वत जवन विक्रम सम्वत के पुनः निर्मित रूप ह के अधिकृत पंचांग बनावल गइल, यद्यपि भारत के संविधान के प्रस्तावना के हिंदी संस्करण में संबिधान के अधिग्रहण के तिथि 26 नवंबर 1949 विक्रम सम्वत (मार्गशीष शुक्ल सप्तमी सम्वत 2006) में कहल गइल बा कि विक्रम सम्वत के जगह शक सम्वत के भारत के अधिकृत पंचांग मानल जाई। 
## संदर्भ

श्रेणी:हिंदू कलेंडर
बिहार के संस्कृति

बिहार क संस्कृति&nbsp;भोजपुरी,&nbsp;मैथिली,&nbsp;मगही&nbsp;तथा&nbsp;अंग&nbsp;संस्कृति क मिश्रण कहा सकेला। एइजा नगर तथा गाँव की संस्कृति में ढेर अंतर नाहीं बा। नगरो में भी लोग पारंपरिक रीति-रिवाज क पालन करेला तथा लोगन क मान्यता रुढिवादी बा। &nbsp;हिंदू&nbsp;आ&nbsp;मुस्लिम&nbsp;लोग आपसी सहिष्णुता क परिचय देला लो लेकिन कई अवसर पर इ तनावो क रुप ले लेला। दुनुं समुदाय में विवाह के छोड़ दिहल जा त सामाजिक एवं पारिवारिक मूल्य लगभग समान बा।&nbsp;जैन&nbsp;एवं&nbsp;बौद्ध&nbsp;धर्म क जन्मस्थली होखले की बावजूद एईजा दुनुं धर्म की अनुयाईयन क संख्या कम बा। पटना सहित अन्य शहरन में&nbsp;सिक्ख&nbsp;धर्मावलंबी अच्छा संख्या में बालो।.

## '''पर्व-त्योहार'''

प्रमुख पर्व में&nbsp;छठ,&nbsp;होली,&nbsp;दिवाली,&nbsp;दशहरा,&nbsp;महाशिवरात्रि,&nbsp;नागपंचमी,&nbsp;&nbsp;मुहर्रम,&nbsp;ईद&nbsp;तथा&nbsp;क्रिसमस&nbsp;एइजा मनावल जाला। सिक्ख लोगन की दसवां गुरु&nbsp;गोबिन्द सिंह जी&nbsp;क जन्म स्थली होखले की कारण पटना में उनकी जयन्ती प भारी श्रद्धार्पण देखे के मिलेला।

## '''शादी-ब्याह तथा गीत संगीत'''

शादी विवाह की दौरान प्रदेश क सांस्कृतिक प्रचुरता स्पष्ट हो जाला। जातिगत आग्रह की चलते शत-प्रतिशत शादी माता-पिता चाहें रिश्तेदारन द्वारा तय परिवार में ही होला। शादी में&nbsp;बारात&nbsp;तथा जश्न क सीमा समुदाय तथा ओकर आर्थिक स्थिति पर निर्भर करेला। लगभग सब जाति में एइजा दहेज़ का चलन महामारी के रुप में लउकेला। कई जातिन में विवाह की दौरान शराब और नाच क प्रचलन खूब देखे के मिलेला। 

लोकगीत गइले क प्रचलन लगभग सब समुदाय में बा। लोक संगीत कईगो पारिवारिक समारोह जइसे की शादी-ब्याह, जन्मदिन वगैरह में गावल जाला। आधुनिक तथा पुराना फिल्म संगीतो ए कुल समारोह में सुनाई देला। शादी की दौरान एइजा शहनाई बाजल आम बात ह। ए वाद्ययंत्र के लोकप्रिय बनवले में&nbsp;बिस्मिल्ला खान&nbsp;का नांव सर्वोपरि बा, उन क जन्म बिहारे में भइल रहे।

## '''खानपान'''

बिहार अपनी खानपान की विविधता खातिर प्रसिद्ध बा। शाकाहारी तथा मांसाहारी दुनु व्यंजन एइजा की लोगन क पसंद ह। मिठाईयन की विभिन्न किस्म की अलावा&nbsp;अनरसा क गोली,&nbsp;खाजा,&nbsp;मोतीचूर का लड्डू,&nbsp;तिलकुट&nbsp;एईजा क खास पसंद ह।&nbsp;सत्तू,&nbsp;चूड़ा-दही&nbsp;और&nbsp;लिट्टी-चोखा&nbsp;जइसन स्थानीय व्यंजन त एइजा की लोगन क कमजोरी ह। सबेरे  नाश्ता में चुडा-दही चाहें पुड़ी-जिलेबी खूब खाईल जाला एइजा। दिन में चावल-दाल-सब्जी फेर रात में रोटी-सब्जी सामान्य भोजन ह।

## '''जातिवाद'''

जातिवाद बिहार की राजनीति तथा आमजीवन क अभिन्न अंग रहल बा। वर्तमान में त काफी हद ले इ भेदभाव कम हो गइल बा फेर भी चुनाव की समय में जातीय समीकरण एवं जोड़-तोड़ हर जगह लउकेला। 

## खेलकूद एवं मनोरंजन

भारत के कई और जगहन की नियर &nbsp;क्रिकेट &nbsp;एहुजा क सर्वाधिक लोकप्रिय खेल ह। एकरी अलावा&nbsp;फुटबॉल,&nbsp;हाकी,&nbsp;टेनिस&nbsp;और&nbsp;गोल्फ&nbsp;भी पसन्द कइल जाला। बिहार का अधिकांश हिस्सा ग्रामीण होखले की कारण पारंपरिक भारतीय खेल जइसे&nbsp;कबड्डी,&nbsp;गिल्ली डंडा,&nbsp;गुल्ली (कंचे) बहुत लोकप्रिय बान स।

बिहार की शहर, कस्बा तथा गाँव में फिल्मन क लोकप्रियता बहुत अधिक बा। मुख्य धारा क हिंदी फिल्मन की अलावा भोजपुरीओ फिल्म आपन धाक जमवले बाड़ी स। मैथिली तथा अन्य स्थानीय सिनेमा भी लोकप्रिय बा। उच्चस्तरीय पसंद वाला लोग नृत्य, नाटकीय मंचन चाहें चित्रकला में आपन योगदान दिहल पसंद करेला लो, वहीं अशिक्षित चाहें अर्धशिक्षित लोग ताश या जुआ खेलके आपन समय काटेला लो।

## संदर्भ

संस्कृति
किरितिमाती

**क्रिसमस दीप** () प्रशांत महासागर में एक ठो दीप बा। ई एक ठो एटॉल हवे, यानि कि मूंगा के बनल चट्टान के समुंद्र के सतह से ऊपर उभर जाए के कारण बनल दीप हवे आ किरिबाती रिपब्लिक के हिस्सा हवे। 

एकरा के कई बेर किरितिमाती उच्चारण कइल जाला, काहें से कि एकर अंग्रेजी में लिखल इस्पेलिंग से भ्रम होला, हालाँकि एकर स्थानीय उच्चारण क्रिसमस हवे।

क्रिसमस दीप दुनिया के सभसे बड़ा मूंगा निर्मित दीप (एटॉल) हवे आ लगभग 388 वर्ग किलोमीटर के एरिया वाला एह दीप के साथ बनल लैगून भी एही आकार के बाटे। एह एटोल के कुल किनारा लगभग 150 किलोमीटर लंबा बा आ एह में लैगून के किनारा करीबन 48 किलोमीटर बाटे। किरिबाती देस कुल 33 गो दीप सभ से मिल के बनल बा जेह में क्रिसमस दीप सभसे बड़ बाटे आ लगभग 70 प्रतिशत हिस्सा अकेल्ले एही दीप के बा।
क्रिसमस दीप के कुल जनसंख्या साल 2015 में 6,447 रहल।

## संदर्भ

श्रेणी:प्रशांत महासागर के दीप
श्रेणी:किरिबाती
मगध एक्सप्रेस

**मगध एक्सप्रेस** नई दिल्ली और इस्लामपुर की बीच चले वाली एगो सुपरफास्ट ट्रेन ह। एकर नंबर 12401/12402 ह और इ इस्लामपुर से 16:10 बजे रवाना होले और अगला दिन 11:45 बजे नई दिल्ली पहुंचेले। भूतकाल में, एकर नंबर 2391/2392 रहे और एकर संचालन पूर्वी रेलवे द्वारा कइल जा। अब इ गाड़ी उत्तर रेलवे द्वारा चलावल जाला। इ ट्रेन 1,065 किमी क दूरी तय करेले। इ 20:00 बजे नई दिल्ली से रवाना होले और अगला दिन13:55 बजे इस्लामपुर पहुँचेले। 2402 नंबर मगध एक्सप्रेस नई दिल्ली से इस्लामपुर खातिर यात्रा में 17 घंटा, 55 मिनट क समय ले ले। 2401 नंबर गाड़ी मगध एक्सप्रेस, 16:10 बजे इस्लामपुर से रवाना हो के 11:45 बजे नई दिल्ली पहुंचेले और ए तरह से इस्लामपुर से नई दिल्ली  की बीच क दुरी कवर कइले में एके 19 घंटे, 35 मिनट  क समय लागेला। एकरी पहिले सोनभद्र एक्सप्रेस नाम क ट्रेन नई दिल्ली से पटना और फेर पटना से  नई दिल्ली खातिर चले, विक्रमशिला एक्सप्रेस क शुरूआत होखले की बाद सोनभद्र एक्सप्रेस परिवर्तित कराके मगध एक्सप्रेस हो गइल। 

## इतिहास

एकरी पहिले, इ ट्रेन विक्रमशिला एक्सप्रेस क बोगी लेके पटना से नई दिल्ली की बीच चले (जवन की अब भागलपुर और नई दिल्ली के बीच नंबर 12367/12368 की साथ अलग से चलतीया) और भागलपुर ले जाव, एकर नंबर 3467/3468 रहे। इ गाड़ी 998 किमी क दूरी 15 घंटा, 5 मिनट में तय करे लेकिन ठहराव वाला जगहन में वृद्धि और कईगो सुपरफास्ट ट्रेन जैसे संपूर्ण क्रांति एक्सप्रेस (संख्या 12393/12394) चालू होखले से विक्रमशिला एक्सप्रेस क महत्व कम हो गइल।

## रेल इंजन

नई दिल्ली से पटना की बीच इ ट्रेन में कानपुर क WAP-4 इंजन रहेला और पटना से इस्लामपुर की बीच मुगलसराय क WDM 3A इंजन लागेला और जब ट्रेन विपरीत दिशा में चलेले तबो इंजन क व्यवस्था इहे रहेला।

## रेक संरचना

2 GSLR, 1 एसी प्रथम श्रेणी, 1 सेकंड एसी, 2 थर्ड एसी, 11 स्लीपर क्लास, 1 पेंट्री और 6 सामान्य डिब्बा की साथ ए गाड़ी में कुल 24 कोच बा। इ भारतीय इतिहास में सबसे पहिले 24 डब्बा की साथ चले वाली कुछ गिनल चुनल ट्रेन में से एगो रहे।

## वर्तमान स्थिति

आनंद विहार टर्मिनल शुरू होखले की बाद, इ गाड़ी ओइजा से आरंभ / समाप्त होखे खातिर सूचीबद्ध भइल, लेकिन इ प्लान ए गाड़ी की गौरवशाली अतीत के मद्देनजर वापस ले लिहल गइल, जब ए रूट पर 12309/12310 राजधानी एक्सप्रेस, सम्पूर्ण क्रांति एक्सप्रेस, विक्रमशिला एक्सप्रेस जईसन ट्रेन की शुरुआत से पाहिले इ एकलौता प्रीमियम ट्रेन रहे।

रेल मंत्री लोगन की तुष्टीकरण की राजनीति की चलते इ गाड़ी आपन महत्व खो दिहलस। जब से ए गाड़ी क विस्तार इस्लामपुर भइल बा तबसे इ गाड़ी लगातार लेट चलेले फेर चाहें अप रूट हो या डाउन। साल 2000 की पहिले की दिन में पटना नई दिल्ली सेक्शन की बीच एकदम टाइम अनुसार चले वाली प्रीमियम गाड़ी रहे।

ए समय में ट्रेन हमेशा 4-5 घंटा लेटे चलेले, सफ़र खातिर दुगो रेक उपलब्ध होखले की चलते, एकरी समय सूची में सुधार क कौनों संकेत नईखे लौकत।

## दुर्घटना

2 जनवरी 2010 के घना कोहरा की चलते इटावा शहर की लगे लिच्छवी एक्सप्रेस ट्रेन मगध एक्सप्रेस से टकरा गइल, जेकरी चलते एगो गाड़ी की ड्राईवर सहित कुल 10 आदमी घायल हो गइल।

## संदर्भ


## बाहरी कड़ियाँ
* Magadh Express Route Map

श्रेणी:बिहार
श्रेणी:भारतीय रेल के गाड़ी
बिस्व हिंदी दिवस

**बिस्व हिंदी दिवस** हर साल १० जनवरी के मनावल जाला। ई दिवस विश्व में हिंदी के बढ़ावा देवे खातिर आ हिंदी के एक ठो अंतर्राष्ट्रीय भाषा के रूप में परतिष्ठा दियावे खातिर मनावल जाला।

## इतिहास
पहिला विश्व हिंदी सम्मलेन 10 जनवरी 1975 के नागपुर में भइल आ एक उद्घाटन तत्कालीन परधानमंत्री इंदिरा गाँधी द्वारा भइल। एही उपलक्ष्य में मनमोहन सिंह सरकार द्वारा विश्व हिंदी दिवस मनावे के घोषणा कइल गइल। पहिली बेर विश्व हिंदी दिवस 10 जनवरी 2006 के मनावल गइल। तबसे ई हर साल एह तारीख के मानवल जाला।

## कार्यक्रम
सरकारी कार्यक्रम के रूप में बिस्व हिंदी दिवस भारत सरकार के कार्यालय सभ में मनावल जाला। ई दिन भारत के दूतावास सभ पूरा दुनिया में खास कार्यक्रम आयोजित करे लें। भारत सरकार के बिदेस मंत्रालय भी विश्व हिंदी दिवस पर बिबिध कार्यक्रम के आयोजन करे ला। साल 2016 में भोपाल में आयोजित सम्मेलन में भाषण देत समय भारत के परधानमंत्री नरेंद्र मोदी ई स्वीकार कइलेन की हिंदी भारत में एक ठो सर्वमान्य भाषा हवे। हर साल की तरह साल 2017 में भी बिस्व के अलग अलग जगह विश्व हिंदी दिवस मनावल जाए के तइयारी बाटे।

## इहो देखल जाय
* हिंदी दिवस

## संदर्भ

श्रेणी:हिंदी
श्रेणी:सालाना प्रमुख अवसर
सौर समय

आसमान में सूरज के अवस्थिति के आधार पर समय के चले के लेखा जोखा के सौर्य समय कहल जायेला। सौर्य समय कि मुलभुत इकाई दिन होखेला। दु तरह के सौर्य समय आभासी सौर्य समय (सूरज के भांप के समय मालूम करल) आ सौर्य समय (घड़ी के आधार पर) बा।

### परिचय
एगो लमहर स्तम्भ खम्भा जमीन पर कउनो घाम वाला दिन में क्षेत्रीय समय दुपहर 12:00 बजे खड़ कइला पर; छाँह उत्तर या दक्खिन ओर लउकेला (आ चाहे ना लउकेला जब सूरज सीधा कपार पर होखे) अगिला दिन ठीक 12:00 बजे छाँह फेर से ओहि स्थिति में लउकेला, अइसन लागेला जैसे सूरज 360 डिग्री अर्ध-वृत्त में धुरी के चक्कर कटेला। जब सूरज 15 डिग्री आगे बढ़ेला (वृत्त के 1/24 भाग), त उ समय ठिक समय 13:00 होखि; आ 15 डिग्री अउर आगे बढ़ला पर समय ठिक 14:00 होखि।

परेशानी इ बा कि सितम्बर में सूरज कम देर तक रहेला (जइसन कि एगो विशुद्ध घड़ी से मापल गइल बा) आ जब सूरज के परिक्रमा के दिसम्बर में मापल जायेला त 24 घंटा के समय में 21 सेकण्ड की कमी या 29 सेकण्ड कि अधिक्ता हो सकत बा। जैसन कि इक्वेशन ऑफ़ टाइम लेख में कहल गइल बा, कि अइसन इ खातिर होला काहे कि पृथिवी के भ्रमण-पथ विकेन्द्रित बा। (उदाहरणार्थ: पृथिवी के परिक्रमा-पथ पूर्णतः गोल नइखे, माने कि सूरज से पृथिवी के दुरी हर जगह बराबर नइखे) आ पृथिवी की धुरी आपन परिक्रमा-पथ पर सीधा नइखे (ग्रह कि तिरछापन)

इ से प्रभाव इ पड़ेला कि लगातार एक समान चले वाली घड़ी सूरज के अनुसरण नइखे कर सकत, बल्कि इ सिर्फ एक "मानक सूरज" कि अनुसरण कर सकेला जवन एक समान बराबर दर से चलेला जवन असली सूरज के सालाना औसत दर पर चलेला। इ "मानक सौर्य समय" ह जवन एक सदी से अगिला सदी तक पूर्णतः बराबर रूप से चलेला लेकिन कई उद्देश्यन खातिर इ बहुत हद तक ठीक बा। वर्तमान में एक मानक सौर्य दिन लगभ 86,400.002 SI सेकण्ड होखेला।

श्रेणी:दिन
श्रेणी:समय
आसमान

**आसमान** या **आकाश** उ सब कुछ ह जवन पृथिवी के धरातल से ऊपर बा, इ में वायुमंडल आ अंतरिक्ष भी सम्मिलित बा।

श्रेणी:खगोलिकी
कबूतर आ पंडुक

जंतु बिज्ञान में **कबूतर** या **कबुत्तर** (Pigeon) आ **पंडुक** (Dove) सभ सामूहिक रूप से कोलंबिडाई (Columbidae) परिवार बनावे लीं। सहारा के रेगिस्तान आ अरब प्रायदीप के कुछ हिस्सा आ उत्तरी ध्रुव के आसपास के कुछ जमीनी इलाका के अलावा बाकी पूरा दुनिया में एह परिवार के चिरई पावल जालीं।

कोलंबिडाई
भोजपुरी विकिपीडिया

**भोजपुरी विकिपीडिया** विकिपीडिया के भोजपुरी भाषा में बनल संस्करण हवे। 01 जनबरी 2017 ले भोजपुरी बिकिपीडिया में कुल 8,492 लेख रहलें। भोजपुरी एगो इंडो-आर्य भाषा हीयऽ जवन मूल रूप से भारत के मध्य गंगा के मैदान के कुछ हिस्सन में आ नेपाल के तराई वाला कुछ हिस्सन में बोलल जाले। भारत में ई भाषा मुख्य रूप से उत्तर प्रदेश के पूर्वांचल में, बिहार के पच्छिमी में, आ झारखंड के उत्तरी-पच्छिमी इलाका सभ में बोलल जाले। भारत के जनगणना आंकड़ा 2001 के अनुसार भारत में लगभग 3.3 करोड़ भोजपुरी बोले वाला लोग बा।

## संदर्भ

श्रेणी:वेबसाइट
श्रेणी:भाषा के हिसाब से विकिपीडिया
श्रेणी:आनलाइन ज्ञानकोश
नक़्श लायलपुरी

**जसवंत राय शर्मा** जिनके कबिताई के उप नाँव **नक़्श लायलपुरी** () (24 फरवरी 1928 - 22 जनवरी 2017) के रूप में जानल जाला, उर्दू के कवी आ हिंदी फिलिम के गीतकार रहलें। इनके लिखल गीत एक दौर में भारत आ पाकिस्तान में काफी लोकप्रिय भइलेन आ अभी भी सदाबहार मानल जालें। 22 जनवरी 2017 के इनकर निधन हो गइल।

## जीवन
नक़्श लायलपुरी के जनम 24 फरवरी 1928 के लायलपुर, पंजाब (अब फैसलाबाद, पाकिस्तान) में भइल।
इनके निधन 22 जनवरी 2017 के मुंबई में भइल।

## कैरियर
नक़्श लायलपुरी के पहिला फिलिमी गाना लिखे के मोका *जग्गू (1952)* नाँव के फिलिम में मिलल आ ऊ एह फिलिम खातिर *अगर तेरी आँखों से आँखें मिला दूँ* लिखलें। अपना फिल्मी कैरियर में लायलपुरी कम से कम 154 म्यूजिक डाइरेक्टर लोग के साथ काम कइलेन। हिंदी-उर्दू के अलावा लायलपुरी कई ठो पंजाबी गीत भी लिखलें। राजकपूर के प्रसिद्ध फिलिम *हिना* खातिर लिखल पंजाबी लहजा के गीत *चिठिये नी सोनिये* बहुत मशहूर भइल। एक ठो इंटरभ्यू में ऊ बतवलें कि अपना साठ साल के फिल्मी कैरियर में ऊ करीब 200 फिलिम में लगभग 1200 गीत लिखलें।

## फिल्मोग्राफी
;कुछ प्रसिद्ध गीत
* धानी चुनर मोरी हाए रे
* मैं तो हर मोड़ पर तुझको दूंगा सदा
* कई सदियों से कई जन्मों से
* उल्फ़त में ज़माने की हर रस्म को ठुकराओ
* तुम्हें देखती हूं तो लगता है ऐसे
* ये मुलाक़ात इक बहाना है
* क़दर तूने ना जानी
* चांदनी रात में एक बार तुझे देखा है
* चिट्ठिए
* तुम्हें हो न हो मुझको तो
* प्यार का दर्द है मीठा मीठा प्यारा प्यारा
* सीने में भी तूफ़ां है

## संदर्भ

## बाहरी कड़ी
* 
* फिलिम लेखक संघ के वेबसाइट पर।

श्रेणी:1928 में जनम
श्रेणी:2017 में निधन
श्रेणी:पंजाब के लोग
श्रेणी:भारतीय गीतकार
श्रेणी:उर्दू शायर
ताजमहल

**ताज महल** भारत के उत्तर प्रदेश राज्य में, आगरा शहर में यमुना नदी के दक्खिनी किनारे पर मौजूद एक ठो सफ़ेद संगमरमर के मकबरा बाटे। मुग़ल बादशाह शाहजहाँ 1632 मे, ई मकबरा अपने प्रिय बेगम मुमताज महल खातिर बनववलें। शाहोजहाँ के कब्र एहिजे बा। एकर हाता 42 मे बा जेह मे ताजमहल संगे एगो महजिद, अतिथिगृह आ बगइचा बा।

एकर समाधि 1643 ए मे बन के तेयार हो गइल रहे, बाकिर अउरी सभ चीझ बनावे मे दस बरिस अउरी लागल। अइसन मानल जाला जे 1653 मे ई पूरा बनि गइल रहे, आ एकरा बनावे मे जवन खरचा आइल रहे ऊ ओह घड़ी के हिसाब से 3.2 करोड़ रोपेया रहे, जवन की 2020 मे 7000 करोड़ रोपेया के बरोबर बा। एकरा बनावे मे 20,000 मजूरा मिस्तीरी लोग काम कइले रहे।

1983 मे यूनेस्को एकरा बिस्व धरोहर स्थल घोसित कइलस। एकरा मुगल कला मे सभ से नीक नमुना मानल जाला। हर बरिस दुनिया भर से 70-80 लाख लोग एकरा देखे आवेला।

## नांव

अब्दुल हमीद लाहोरी, 1636 मे लिखल किताब *पादशाहनामा* मे ताजमहल के नांव रौज़ा-ई-मुन्नवरह लिखल बा, जेकर माने होला *परसिद्ध समाधी*। आज काल एकरा *ताज महल* कहल जाला।

## प्रेरना

ताज महल बनावे के निर्देश बादशाह शाह जहाँ 1631 मे दिहले रहन, जब 17 जुन के, आपन चउदहवा लइका के जनम देत घड़ी उनकर मेहरारू मुमताज महल मू गइली। एकरा बनावे के काम 1632 मे चालू भइल, आ 1648 ले समाधी बनि के तेयार हो गइल रहे आ ओकरा बाद बगईचा आ बाकी सभ भवन बनल। मुमताज महल के मुअला के बाद शाहजहाँ के दुख मे दस्तावेजीकरण करे वला शाही दरबार ताजमहल के प्रेरणा के रूप मे आयोजित प्रेम कथा के देखावेला।

## आर्किटेक्चर आ डिजाइन

## संदर्भ

## बाहरी कड़ी

*  of the Taj Mahal
* Description of the Taj Mahal at the Archaeological Survey of India
* Profile of the Taj Mahal at UNESCO
* 

श्रेणी:ताजमहल
श्रेणी:भारत के बिल्डिंग
श्रेणी:उत्तर प्रदेश के पर्यटक आकर्षण
श्रेणी:भारत के पर्यटक आकर्षण
मैसूर महल

**मैसूर महल** दक्खिन भारत के कर्नाटक राज्य में, मैसूर सहर में मौजूद एक ठो एतिहासिक महल बाटे।

श्रेणी:कर्नाटक में पर्यटन
श्रेणी:मैसूर
श्रेणी:मैसूर राज
मैसूर राज

**मैसूर राज**, दक्खिन भारत में एक ठो राजघराना रहल जे 1399 ई में स्थापित मानल जाला। एह राजघराना के राजधानी वर्तमान मैसूर शहर, कर्नाटक के लगे रहल।

श्रेणी:कर्नाटक के इतिहास
श्रेणी:मैसूर राज
श्रेणी:मैसूर
कुवैत एयरवेज़

**कुवैत एयरवेज़**  कुवैत  क राष्ट्रीय वायु सेवा ह, जेकर मुख्यालय कुवैत अन्तर्राष्ट्रीय विमानक्षेत्र की परिसर में स्थित बा। इ कंपनी मध्य पूर्व, भारतीय उपमहाद्वीप, यूरोप, दक्षिण पूर्व एशिया एवं उत्तरी अमरीका में अनुसूचित अन्तर्राष्ट्रीय सेवा संचालित करेले। एकर प्रमुख आधार कुवैत अन्तर्राष्ट्रीय विमानक्षेत्र में आइल बा।

## इतिहास

ए विमान सेवा का इतिहास 1953 मे व्यापारिन की एगो समूह द्वारा कुवैत सरकार की साथ 50:50 की भागेदारी मे शुरू कइल गइल कुवैत नॅशनल एयरवेज़ से शुरू होला। ओही वर्ष ब्रिटिश ओवरसीज एयरवेज़ कॉर्पोरेशन क एगो सहायक कंपनी ब्रिटिश इंटरनॅशनल एयरलाइन्स,  जवन की कुवैत मे चार्टर्ड विमान सेवा और रखरखाव संबंधी सेवा प्रदान करे, ओकरी साथ एगो पाँच साल क अनुबंध कइल गइल। दुगो डकोटा विमानन की खरीदारी की साथ 16 मार्च 1954 से सेवा आरंभ हो गइल। 

परिचालन की पहिला ही साल में ए विमान सेवा द्वारा 8966 यात्री लोग यात्रा कइल लो। जुलाई 1955 मे एकर नाँव कुवैत एयरवेज़ करा गइल और मई 1958 मे ब्रिटिश ओवरसीज एयरवेज़ कॉर्पोरेशन की साथ प्रबंधन और परिचालन खातिर एगो नया करार कइल गइल। अप्रैल 1959 मे कुवैत एयरवेज़ ब्रिटिश इंटरनॅशनल एयरलाइन  क अधिग्रहण क लिहलस।

## कंपनी संबंधी मामला

दिसंबर 2013 की जानकारी की अनुसार कुवैत एयरवेज़ कुवैत सरकार क पूर्ण स्वामित्व वाली कंपनी ह। 

## मुख्य अधिकारी

जनवरी 2016 की जानकारी की अनुसार अब्दुल्लाह अल शरहा एकर मुख्य कार्यकारी अधिकारी हवं।

## मुख्यालय

अल फ़रवानियाह गवरनोरेट मे स्थित कुवैत इंटरनॅशनल एयरपोर्ट प कुवैत एयरवेज़ क मुख्यालय  बा।

## सहायक कंपनियाँ और गठबंधन

कुवैत एयरवेज़ क कईगो सहायक कंपनी बाड़ी स जवन की कुवैत एयरवेज़ की नियर निजीकरण की प्रक्रिया की अलग अलग चरण से गुजरत बाड़ी स।

* कुवैत एवियेशन सर्वीसज़ कंपनी (KASCO)
* ऑटोमेटेड सिस्टम्स कंपनी. (1989 से जी. डी. एस. प्रोवाइडर)
* ALAFCO

आपन बढ़त माँग और 1990 मे भइल युद्ध की दौरान आपन सेवा चालू रखे खातिर कुवैत एयरवेज़  कई सारा एयरलाइन्स के साथ गठबंधनों कइले बा।

* शॉरौक एयर (2003 मे परिचालन बंद)
* जेट एयरवेज़ (भारत)
* ट्रांस वर्ल्ड एयरलाइन्स (1 दिसंबर 1999 से जे.एफ. के. और शिकागो से कुवैत सिटी की मध्य कोड करार की साथ आरंभ)

## गंतव्य स्थान

नवम्बर 2013 ले, एकरी मुख्य मथक कुवैत अंतर्राष्ट्रीय हवाई अड्डा से, कुवैत एयरवेज एशिया, यूरोप, उत्तरी अमरीका और मध्य पूर्व की 34 अन्तर्राष्ट्रीय गंतव्य स्थान खातिर उड़ान भरे ले।

## कोड साझा करार

निम्नलिखित एयरलाइन कंपनी से कुवैत एयरवेज क कोड साझा करार बा:

* अलीतालिया
* इथियोपियन एयरलाइन्स
* येमेनिया

## वर्तमान जहाजी बेड़ा

जनवरी 2017 एकरी बेड़ा में निम्नलिखित जहाज शामिल रहली स:

एगो एयरबस A300-600, एगो A310-300, एगो A319, एगो A320, दुगो A340-500 और एगो बोईंग 747-8BBJ

## वर्तमान विकास

ऑक्टोबर 2013 में, कुवैत एयरवेज की लगे मध्य पूर्व में सबसे प्राचीनतम में से औसत उम्र 20 साल वाला एगो एयरक्राफ्ट पार्क रहे। ओ महिना में, इ कम्पनी आपन रख रखाव क सुविधा प्रेस के देखे खातिर खोल दिहलस ताकि सभे देख ले की ओकर विमान बेड़ा क रख रखाव कौने तरह से होता, ओकरी पहिले एकर खराब रख रखाव से संबंधित बहुत अफवाह उड़ल रहे। ओही साल की दिसम्बर में इ कम्पनी एयरबस की साथ 15गो A320 नियो और 10 गो A350-900 लिहले क मेमोरेंडम ऑफ़ अंडरस्टैंडिंग साइन कइलस।

## संदर्भ


## बाहरी कड़ियाँ

* 

श्रेणी:हवाई जहाज सेवा
माटा

**माटा** भा **माँटा** (बैज्ञानिक नांव:*Oecophylla smaragdina*) फेड़ा पर रहे वाली चिउंटी सभ के प्रजाति हवे।

## संदर्भ

श्रेणी:किरौना
साउदी अरबियन एयरलाइंस

**साउदी अरबियन एयरलाइंस**  जवने के  साउदिया नाम से भी जानल जाला  जेद्दाह  में आइल बा और  इ सऊदी अरब  क ध्वजवाहिका वायुसेवा ह।  इ कंपनी आपन नाँव साउदी अरबियन एयरलाइंस  (जवन की पहिले 1971 तक प्रयोग भइल और 1997 से पुनःप्रयोग कइल गइल) से आपन पुरान नाँव साउदिया  (जवन की 1972 से 1996 तक प्रयोग कइल गइल रहे) से 29 मई 2012 के बदल लिहलस। इ नाँव क बदलाव कंपनी द्वारा ओ दिन स्काई टीम एयर एलाइंस गठबंधन से जुड़ले की उपलक्ष्य में कइल गइल रहे साथे साथ इ कंपनी क एगो विस्तृत रीब्रांडिंग क एगो हिस्सा भी रहे।इ सेवा मध्यपूर्व, अफ़्रीका, एशिया, यूरोप एवं उत्तरी अमरीका क लगभग 120 से अधिक गंतव्य स्थान खातिर सेवा उपलब्ध करावेले। एकरी अलावा रमज़ान एवं  हज काल में इ अन्तर्देशीय एवं अन्तर्राष्ट्रीय चार्टर उड़ान भी संचालित करेले।

## इतिहास

1945 में जब अमरीकी राष्ट्रपति रूजवेल्ट  किंग अब्दुल अजीज इब्न सऊद के डगलस डीसी-3 विमान तोहफा में दिह न तबसे ए देश में नागरिक उड्डयन सेवा की विकास क मार्ग खुल गइल। सितम्बर 1945 में ए देश क ध्वज वाहक विमान सेवा साउदिया, पूरा तौर पर सरकार नियंत्रित संस्था की तौर प साउदी अरबियन एयरलाइंस की नाँव से शुरू भइल।

शुरुआत से अंत ले, जेद्दाह-कंदरा हवाईअड्डा जवन की टाउन सेण्टर की नजदीक आइल बा ए विमानसेवा क मुख्य बेस रहल ह। ओ समय की ब्रिटीश आदेश की तहत, जेद्दाह हज खातिर जाए के पेलेस्टाइन की ल्याडा (अब इजरायल में लोड) खातिर एगो विशेष विमानसेवा ए विमान कंपनी की शुरुआती सेवा में से एगो रहे।

ए विमान कंपनी क धीमा मगर लगातार वृद्धि 1950 ले जारी रहल और इस्तांबुल, कराची, अम्मान, कुवैत सिटी, अस्मारा तथा पोर्ट सूडान खातिर सेवा शुरू हो गइल। 1950 में पाँचगो DC-4s आ दसगो कन्वेयर 340s जहाज शामिल होखले की साथ एकर जहाजी बेड़ा में बढ़त भइल। 1959 में, ए विमानसेवा क पहिला मेंटेनेंस सेण्टर जेद्दाह में खुलल।

1962 में, एके दुगो बोईंग 720 विमान क डिलीवरी मिलल जेसे इ जेट विमान उड़ावे वाली चौथा मध्य पूर्व एयरलाइन बनल। 19 फरवरी 1963 के, साउदी अरब की किंग फैजल द्वारा कागजात प हस्ताक्षर कइले की बाद इ विमान कंपनी एगो स्वतंत्र कंपनी क अस्तित्व पवलस। एकरी बाद इ कंपनी शारजाह, तेहरान, खारर्तूम, मुंबई, ट्रिपोली, टुनिस, रबाट, जिनेवा, फ़्रंकफ़र्ट और लंदन खातिर सेवा शुरू कइलस।

1970 में एकर नया वेशभूषा क शुरुआत भइल। ए कंपनी क नाम 1 अप्रैल 1972 के साउदिया रखल गइल। इ एयरलाइन आपन पहिला बोईंग 747 क संचालन 1977 में शुरू कइलस जब इ मिडिल ईस्ट एयरलाइन से तीन गो जम्बो जेट लीज पर लिहलस और ओके लंदन की रास्ता पर तैनात कइलस।

1980 में विमान सेवा की आलावा साउदिया कैटरिंग सेवा क शुरुआत भइल।

8 ऑक्टोबर 2000 के, सऊदी रक्षा और विमान मंत्री प्रिंस सुल्तान बिन अब्दुलाज़िज़ अल सूद, साउदी अरबियन एयरलाइंस क निजीकरण से संबंधित अध्ययन खातिर करार पर हस्ताक्षर कई न।

एकरी तैयारी खातिर, ए कंपनी क कम महत्वपूर्ण इकाई जेमें शामिल रहे - साउदिया कैटरिंग, ग्राउंड हैंडलिंग सेवा और रख रखाव साथ में जेद्दाह क प्रिंस सुल्तान फ्लाइट एकेडमी – के  पुनर्गठन की तहत व्यवासिक इकाई और लाभ की केंद्र में बदलले क तय कइल गइल।

## संदर्भ


## बाहरी कड़ियाँ

*Official website
*Saudi Arabian Airlines: The Jewel of the Middle East, *Boeing*

श्रेणी:हवाई जहाज सेवा
श्रेणी:भारतीय हवाई जहाज सेवा
बराबर गुफासभ

**बराबर गुफासभ**  भारत में चट्टान काटके बनावल सबसे पुरान गुफा ह, जेमें से ज्यादातर के संबंध मौर्य काल (322-185 ईसा पूर्व) से बा और कुछ में अशोक के शिलालेख देखल जा सके ला; इ कुल गुफा भारत के बिहार राज्य के जहानाबाद जिला में गया से 24 किलोमीटर की दूरी पर पड़े ला।

कई चट्टान के काट के बनावल गइल कक्ष अशोक (आर. 273 ईसा पूर्व से 232 ईसा पूर्व) अऊर उनकर पुत्र दशरथ के मौर्य काल, तीसरी सदी ईसा पूर्व से संबंधित बा। अइसे तऽ उ स्वयं बौद्ध रहन लेकिन एगो धार्मिक सहिष्णुता के नीति के तहत उ विभिन्न जैन संप्रदाय के पनपे के मैका दिहलन। एह कुल गुफा के उपयोग आजीविका संप्रदाय के संन्यासी लोगन द्वारा कइल गइल जेकर स्थापना मक्खाली गोसाला द्वारा कइल गइल रहे, उ बौद्ध धर्म की संस्थापक सिद्धार्थ गौतम और जैन धर्म क अंतिम एवं 24वां तीर्थंकर महावीर क समकालीन रह न। इनकी अलावा ए स्थान प चट्टान से निर्मित कईगो बौद्ध और हिंदू मूर्ति भी पावल गइल बा।

ई.एम. फोर्स्टर क पुस्तक, *ए पैसेज ऑफ इंडिया* भी एही क्षेत्र के आधार बना के लिखल गइल बा, लेखक ए स्थल का दौरा कई न और बाद में आपन पुस्तक में काल्पनिक मारबार गुफाओं  की रूप में एकर इस्तेमाल कई न।

बराबर में ज्यादातर गुफा दुगो कक्ष वाला बनल बा, जेके पूरा तरह से ग्रेनाईट के तराश के बनावल गइल बा आ एमें एगो उच्च-स्तरीय पॉलिश युक्त आतंरिक सतह और गूंज क रोमांचक प्रभाव मौजूद बा। पहिला कक्ष उपासक लोगन की खातिर एगो बड़ आयताकार हॉल में एकत्र होखले की इरादा से बनावल गइल रहे और दूसरा एगो छोट, गोलाकार, गुम्बदयुक्त कक्ष पूजा के खातिर रहे, ए अंदरूनी कक्ष क संरचना कुछ जगह प संभवतः एगो छोट स्तूप की तरह रहे, हालांकि अब इ खाली बाड़ी स।

बराबर पहाड़ी में चार गो गुफा शामिल बाड़ी स - करण चौपर, लोमस ऋषि, सुदामा और विश्व जोपरी। सुदामा  और लोमस ऋषि गुफा  भारत में चट्टान काट के बनावल जाए वाली गुफा क वास्तुकला क सबसे आरंभिक उदाहरण ह जेमें मौर्य काल में निर्मित वास्तुकला संबंधी विवरण मौजूद बा और बाद की कई सदी में इ  महाराष्ट्र में पावल गइल विशाल बौद्ध चैत्य की तरह एगो चलन बन गइल बा, जैसन कि अजंता और कार्ला गुफा में बा और इ चट्टान काटकर बनावल गइल दक्षिण एशियाई वास्तुकला क परंपरा के काफी हद तक प्रभावित कइले बा।

**लोमस ऋषि गुफा** : मेहराब की तरह आकार वाली ऋषि गुफा लकड़ी क समकालीन वास्तुकला की नक़ल के रूप में बा। द्वार की मार्ग पर हाथिन क एगो पंक्ति स्तूप की स्वरूपन की ओर घुमावदार दरवाजा की ढांचन की साथ आगे बढ़ेले।

**सुदामा गुफा** : इ गुफा 261 ईसा पूर्व में मौर्य सम्राट अशोक द्वारा समर्पित कइल गइल रहे और एमें एगो आयताकार मण्डप की साथ वृत्तीय मेहराबदार कक्ष बनल बा।

**करण चौपर (कर्ण चौपर)**: इ पॉलिश युक्त सतहन की साथ एगो एकल आयताकार कमरा की रूप में बनल बा जेमें ऐसन शिलालेख मौजूद बा जवन 245 ईपू के हो सके न स।

**विश्व जोपरी** : एमें दूगो आयताकार कमरा मौजूद बान स जहां चट्टानन में काट के बनावल गइल अशोका सीढी द्वारा पहुंचल जा सकेला।

## संदर्भ


## बाहरी कड़ी

* Series of images of ''Barabar Caves'' 
* Detailed notes on ''The Barabar Caves'' and its use as Marabar Caves in E.M. Fosters ''Passage to India''
* Barabar Caves  and Nagarjuni Caves , description by Wondermondo

श्रेणी:जहानाबाद जिला
श्रेणी:बौद्ध तीर्थ
श्रेणी:मौर्य साम्राज्य
श्रेणी:बिहार के पर्यटक आकर्षण
डोरडॉइन

**डोरडॉइन** (, फ्रांसीसी:La Dordogne, उच्चारण- दोरदोइन्ये) फ्रांस में एक ठो नदी बा।

## संदर्भ

श्रेणी:यूरोप के नदी
श्रेणी:फ्रांस
दी ग्रैंड न्यू डेल्ही

**दी ग्रैंड न्यू डेल्ही** नई दिल्ली की वसंत कुंज में कईगो महत्वपूर्ण जगह और शॉपिंग मॉल की लगे  आइल एगो 5 सितारा लग्जरी होटल ह जवन की बिजनस यात्रा चाहें घुमले फिरले की दौरान रुकले रहले क आरामदायक सुविधा देला। इ होटल सराफ होटल एंटरप्राइज क ध्वजवाहक संपत्ति ह। ए होटल में 390  कमरा बान स। एमें 8 गो रेस्तरां बान स जवने क नांव ह, कास्केडस, आईटी, कारावे, वोकटोक, जी बार, क्रिस्टल लोंज, एक्वा बार और इंडल्ज।

## इतिहास

इ होटल सराफ एंटरप्राइज द्वारा सन 2000 में खोलल गइल रहे।

ए होटल के वर्ल्ड लग्जरी होटल अवार्ड से नवाजल गइल बा।

## संदर्भ

श्रेणी:होटल
बेरिंग जलजोड़

**बेरिंग जलजोड़** प्रशांत महासागर में मौजूद एक ठो जलजोड़ बाते जे उत्तरी अमेरिका महादीप आ एशिया के बीच मौजूद बा। बेरिंग के पूरुब ओर अमेरिका के अलास्का राज्य, आ पच्छिम ओर रूस पड़े ला। उत्तर में ई आर्कटिक महासागर से जुड़े ला आ खुद प्रशांत महासागर के उत्तरी हिस्सा हवे।

श्रेणी:जलजोड़
श्रेणी:प्रशांत महासागर
श्रेणी:आर्कटिक महासागर
कैरेबियन सागर

**कैरेबियन सागर** (अंग्रेजी:Caribbean Sea;;  ) अटलांटिक महासागर के पच्छिमी भाग में, उष्णकटिबंधीय इलाका में मौजूद एक ठो सागर बा।

श्रेणी:अटलांटिक महासागर
श्रेणी:सागर
उत्तर भारत

परंपरागत बिभाजन अनुसार भारत के दू हिस्सा में बाँटल जाला - **उत्तर भारत** या **उत्तरी भारत** आ दुसरका दक्खिन भारत। हालाँकि, एकर कौनों सटीक परिभाषा नइखे आ अलग-अलग दसा में एकर कुछ अलग अर्थ भी हो सकत बा। पुराना समय में बिंध्याचल परबत के उत्तरी आ दक्खिनी भारत के बीचे के सीमा मानल जाय आ एकरे दक्खिन के इलाका के *दक्षिणापथ* कहल जाय। बाद में तीन गो हिस्सा में ई बिभाजन हो गइल - हिंदुस्तान (हिमालय आ नर्मदा-बिंध्याचल के बीच), दक्कन (नर्मदा-बिंध्य से तुंगभद्रा-कृष्णा के बीच) आ दक्षिण भारत। कुछ दसा में बंगाल (आ बिहार के भी) उत्तर भारत में ना गिनल जाला। एह प्रकार से सभसे ढेर बिस्तार वाला रूप में उत्तर भारत में राजस्थान, पंजाब, हरियाणा, जम्मू काश्मीर, हिमाचल प्रदेश, उत्तराखंड, आ उत्तर प्रदेश के शामिल कइल जाला। सभसे संकुचित अर्थ में उत्तर भारत में जम्मू काश्मीर, हिमाचल, पंजाब आ हरियाणा के शामिल कइल जाला।

## संदर्भ

श्रेणी:भारत
द्रविड़ भाषा परिवार

**द्रविड़ भाषा परिवार** के भाषा सभ मुख्य रूप से दक्खिन भारत में बोलल जाए वाली भाषा सभ एक सामूहिक परिवार हवे।

## संदर्भ

श्रेणी:दक्खिन भारत
श्रेणी:भाषा परिवार
स्पेनिश भाषा

**स्पेनिश भाषा** (idioma español) लातीनी भाषा से पैदा भइल, आइबेरियाई समूह के एक ठो भाषा हवे। स्पेन आ एकरे उपनिवेश रहल देस सभ में ई आधिकारिक आ मुख्य भाषा हवे।

## संदर्भ

श्रेणी:स्पेन
श्रेणी:यूरोप के भाषा
श्रेणी:स्पेनिश भाषा
बँसुरी

**बँसुरी**, **बंसी**, या **बँसुड़ी** (हिंदी:बाँसुरी; संस्कृत:वंशी) बाँस के बने वाला बाजा हवे जेकरा के फूँक के बजावल जाला आ एकरे फोंफी नियर संरचना में निश्चित दूरी पर बनल छेद सभ के अँगुरी से बंद/खुला रख के अलग अलग सुर निकालल जाला। शास्त्रीय संगीत के कठिन सुरलहरी बजावे से ले के लड़िकन के खेलौना के रूप में ई साज इस्तेमाल होला। बँसुरी के दू गो रूप होला सीधी बँसुरी (जेकरा मुरली या मुरलिया भी कहल जाला) आ आड़ी बँसुरी (जेकरा बजावे में तिरछा क के पकड़ल जाला।

बँसुरी बहुत पुरान साज हवे आ भारतीय संस्कृति में कृष्ण के बँसुरी बजावत रूप के चर्चा मिले ला।

## इहो देखल जाय
* बँसुरी (बिबिध प्रकार)

श्रेणी:बाजा
श्रेणी:भारतीय साज
बँसुरी (बिबिध प्रकार)

**[[बँसुरी]]** एक तरह के कठफुँकवा बाजा हवे जे मुंह से हवा फूँक के बजावल जाला। एह में रीड ना होला बलुक हवा, छेद के किनारा से टकराव के बाद गूँजे ले।

## इहो देखल जाय
* बँसुरी - बाँस के बाँसुरी खातिर।

श्रेणी:बाजा
भारतीय साज

**भारतीय साज** या **भारतीय बाजा** भारतीय संगीत में इस्तेमाल होखे वाला बाजा सभ हवें, जे में से कुछ पुरा भारत भर में चलन में बाने जबकि कुछ खास उत्तर भारतीय संगीत के हिस्सा हवें कुछ दक्खिन भारतीय संगीत में इस्तमाल होलें, आ कुछ क्षेत्रीय लोग द्वारा इस्तेमाल कइल जालें।

नीचे इनहन के बर्गीकरण अनुसार लिस्ट दिहल जा रहल बाटे:

## तार बाजा
अइसन बाजा जिनहन में तनल तार के ठोकर से या रगर के आवाज निकालल जाले तारबाजा (तन्त्रवाद्य) कहल जालें। इनहन के दू को प्रकार में बाँटल जाला: तत आ वितत।
ठोकर से बजावल जाए वाला बाजा जइसे सितार वगैरह के तत वाद्य कहल जाला आ सरंगी नियर बाजा जिनहन के तार के रगर के बजावल जाला वितत वाद्य कहालें:

### तत

### वितत

* चिकारा	
* दिलरुबा
* इसराज	
* मयूरी वीणा या ताऊस	
* ओनाविल्लु
* पुलुवन वीणा 	
* रावणहाथ
* देसी सरंगी
* शास्त्रीय सारंगी	
* सरिंदा	
* तार शहनाई

### अन्य
* झल्लरी
* गुबगुबा या झमकू (ताल बाजा)
* पुलुवन कुटम
* संतूर

## बाहरी कड़ी
* भारत के संगीत वाद्य, सांस्कृतिक स्रोत एवं प्रशिक्षण केन्द्र के वेबसाइट पर। 
* भारतीय साज (इंडियन इंस्ट्रूमेंट) , डेविड कोर्टनी के वेब पर। 
* भारतीय साज , कल्चर इंडिया वेबसाइट पर। 

भारत
जयपुर जंक्शन रेल्वे स्टेशन

**जयपुर जंक्शन  रेल्वे स्टेशन** (कोड : JP) जयपुर क रेल्वे स्टेशन ह, 2002 से इ उत्तर पश्चिम रेलवे  की मुख्यालय की तौर पर भी सेवा देला। उत्तर पश्चिम रेलवे  की जयपुर डिविजन क मुख्यालय भी एहिजा आइल बा।

## अवलोकन

इ रेल्वे सडक की किनारे स्थित बा। सिन्धी कैंप अंतर्राज्यीय बस टर्मिनल स्टेशन की नजदीक आइल बा। इ मीटर गेज और ब्रॉड गेज लाइन से देश की अन्य भाग से जुड़ल बा। जयपुर स्टेशन एक दिन में 88 ब्रॉड गेज और 22 मीटर गेज ट्रेन और 35,000 यात्री लोगन क संचालन करेला। इ राजस्थान में सबसे व्यस्त रेलवे स्टेशन ह। राजस्थान क सब प्रमुख शहरन जैसे की अजमेर, जोधपुर, उदयपुर, आदि खातिर और और भारत की दिल्ली, मुंबई, कोलकाता, चेन्नई, इंदौर, चंडीगढ़, एर्नाकुलम, हैदराबाद, बेंगलूर, पुणे, गुवाहाटी, भोपाल, ग्वालियर, जबलपुर, नागपुर, लखनऊ, कानपुर, वाराणसी, पटना, विशाखापट्टनम, एर्नाकुलम आदि खातिर एईजा से ब्रॉड गेज नेटवर्क पर सीधा गाड़ी बाड़ी स तथा सीकर और चूरू खातिर मीटर गेज नेटवर्क क गाड़ी बाड़ी स।
 भारत क सबसे प्रसिद्ध और आलीशान गाड़िन में से एगो “पैलेस ऑन व्हील्स” भी जयपुर में सूचित स्टॉपेज की तहत रुकेले। जयपुर जंक्शन जयपुर शहर क दीवार से 5 किमी दूर बा। नवनिर्मित जयपुर मेट्रो क भी एगो स्टॉप बा एइजा।

जयपुर बहुत अच्छा तरह से भारत में अन्य प्रमुख शहरन से जुड़ल बा। दिल्ली से दैनिक रूप से 13 बेर जुड़ल बा। आगरा और मथुरा दैनिक रूप से 11 बेर जुड़ल बान स। अहमदाबाद दैनिक रूप से 8 बेर जुड़ल बा। कानपुर दैनिक रूप से 6 बेर जुड़ल बा। रोहतक, भिवानी, मुंबई, भोपाल, सूरत, इलाहाबाद और वाराणसी दैनिक रूप से 4 बेर जुड़ल बान स। वडोदरा दैनिक रूप से 3 बेर जुड़ल बा। लखनऊ दैनिक रूप से 3 बेर जुड़ल बा। चंडीगढ़, हिसार और अंबाला 19 बेर साप्ताहिक। इंदौर, बरेली, नागपुर और पटना प्रतिदिन दू बेर। जालंधर लुधियाना और देहरादून 11 (+) बेर साप्ताहिक। बिलासपुर 9 बेर एक हफ्ता में जुड़ल बा। जम्मू और रायपुर 8 बेर एक हफ्ता में जुड़ल बान स। खजुराहो, राजकोट, गोरखपुर, जबलपुर और ग्वालियर दैनिक रूप से जुड़ल बान स। अमृतसर, विजयवाड़ा और चेन्नई 5 बेर एक हफ्ता में जुड़ल बान स। पोरबंदर 4 बेर एक सप्ताह। गुवाहाटी, पुणे, बेंगलुरु और हैदराबाद  एक हफ्ता में तीन बेर जुड़ल बान स। संबलपुर, भुवनेश्वर, पुरी और मैसूर  दू बेर एक सप्ताह में। रांची, गोवा, मंगलौर, एर्नाकुलम, कोयंबटूर और विशाखापत्तनम साप्ताहिक जुड़ल बान स।

राजस्थान की भीतर देखल जा त, जयपुर दैनिक (या एकाधिक दैनिक) गाड़िन की द्वारा सब प्रमुख और छोट स्टेशन से जुड़ल बा। अजमेर 22 से अधिका बेर दैनिक जुड़ल बा। अलवर 20 से अधिका बेर। जोधपुर 12 से अधिका बेर। कोटा और आबू रोड 10 से अधिका बेर। सीकर 7 बेर से अधिक। बीकानेर और भीलवाड़ा में 5 बेर। उदयपुर 4 बेर।

मुख्य लाइन जवन जयपुर से गुजरेली स:

दिल्ली-जोधपुर लाइन वाया मकराना, डेगाना, मेड़ता रोड (एकल ब्रॉड गेज लाइन डीजल) 
दिल्ली-अहमदाबाद लाइन वाया अजमेर (डीजल ब्रॉड गेज लाइन)
सवाई माधोपुर - जयपुर लाइन जयपुर में समाप्त हो जाले (एकल ब्रॉड गेज लाइन डीजल)
जयपुर - चुरू (मीटर गेज)

## संदर्भ


श्रेणी:राजस्थान
श्रेणी:भारत के रेलवे स्टेशन
अंतर्राष्ट्रीय महतारी भासा दिवस

**अंतर्राष्ट्रीय महतारी भासा दिवस** एक ठो बिस्वब्यापी सालाना मनावल जाये वाला दिवस हवे जे हर साल 21 फरवरी के भाषाई जागरुकता, भाषाई बिबिधता आ बहुभाषावाद के बढ़ावा देवे खातिर मनावल जाला। पहिली बेर एकरा मनावे के घोषणा यूनेस्को द्वारा 17 नवंबर 1999 के भइल आ यूनाइटेड नेशंस द्वारा जनरल असेंबली में 2008, जे भाषा सभ के अंतर्राष्ट्रीय साल रहल, में प्रस्ताव पारित क के आधिकारिक मान्यता दिहल गइल।

## इतिहास
21 फरवरी 1952 के तत्कालीन पूरबी पाकिस्तान (वर्तमान बांग्लादेश) के ढाका शहर में बंगाली भाषा के समर्थन में प्रदर्शन करि रहल बिद्यार्थी लोग के पाकिस्तान सरकार द्वारा निर्ममता के साथ गोली मार दिहल गइल रहल। अपना भाषा खातिर शहीद होखे वाला एह बिद्यार्थी लोग के याद में ई दिवस मनावल जाला।

;टाइमलाइन

* 1952: एह दिवस के स्थापना के मूल घटना घटित भइल रहल।
* 1999: UNESCO द्वारा *इंटरनेशनल मदर लैंगुएज डे* (अंतर्राष्ट्रीय महतारी भासा दिवस) मनावे के दावा कइल गइल।
* 2000: अंतर्राष्ट्रीय महतारी भासा दिवस के उद्घाटन समारोह के आयोजन।
* 2001: दूसरा सालाना समारोह
* 2002: भाषाई-बिबिधता थीम, 3,000 खतरा में भासा सभ के साथ (नारा: *इन दि गैलेक्सी ऑफ़ लैंगुएजेज, एवरी वर्ड इस अ स्टार* - मने, *भाषा रुपी गैलेक्सी में, हर शब्द एक ठो सितारा हवे।*)
* 2003: चउथा सालाना जलसा
* 2004: बच्चा लोग-सिखावे के थीम के साथ मनावल गइल।
* 2005: ब्रेल आ इशारा-भाषा
* 2006: भाषा आ साइबरस्पेस
* 2007: बहुभाषी शिक्षा
* 2008: अंतर्राष्ट्रीय भाषा साल
* 2009: दसवाँ सालाना समारोह
* 2010: *इंटरनेशनल इयर फॉर दि रिप्रोचमेंट ऑफ़ कल्चर्स*
* 2011: इन्फोर्मेशन आ कम्यूनिकेशन टेक्नोलॉजी
* 2012: महतारी भाषा में सिखावल आ इन्क्लूसिव शिक्षा
* 2013: महतारी भाषा में सिखावे खातिर किताब
* 2014: *लोकल लैंगुएजेज फॉर ग्लोबल सिटिजनशिप: स्पॉटलाइट ओं साइंस*
* 2015: *इनक्लूजन इन एंड थ्रू एजुकेशन: लैंगुएज काउंट्स* (पेरिस में जलसा)
* 2016: क्वालिटी एजुकेशन,  लैंगुएज(ज) ऑफ़ इंस्ट्रक्शन एंड लर्निंग आउटकम्स

## संदर्भ

## बाहरी कड़ी

श्रेणी:भाषा
श्रेणी:दिवस
प्राइया

**प्राइया** केप वर्डे के राजधानी हवे। केप वर्डे अफिरका महादीप के पच्छिम में एगो दीपीय देस बाटे जे पर पुर्तगाली शासन रहे। पुर्तगाली भाषा में प्राइआ शब्द के अरथ "बीच" (समुंदरी किनारा) होला। ई शहर केप वर्ड के सैंटियागो दीप पर दखिनी समुंद्री किनारे पर स्थित बा।

## संदर्भ

श्रेणी:अफिरका के शहर
श्रेणी:केप वर्डे
हरमुनिया

240px|thumb|एक ठो हरमुनिया (पेटी)
**हरमुनिया**, **हारमोनियम** या **पेटी** एक ठो बाजा हवे जेह में भाथी चला के हवा पंप कइल जाला आ पत्ती नियर बटन सभ के दबावे पर हवा अलग-अलग पाइप से निकले ले जिनहन में धातु के पातर पत्ती (रीड) लागल होला जेकरे कंपन से अलग-अलग सुर के आवाज निकले ला।

हरमुनिया मूल रूप से बिदेसी बाजा हवे, वास्तव में ई **पंप ऑर्गन** के एक ठो प्रकार हवे, जे भारतीय संगीत में अब अतना समाहित हो चुकल बा की ई भारतीय बाजा सभ में बहुत महत्वपूर्ण मानल जाला। लगभग हर तरह के शास्त्रीय, उप-शास्त्रीय या लोगगीत के गवैया लोग गायकी के साथ सहजोगी बाजा के रूप में एकर इस्तेमाल करे ला।

## संदर्भ

श्रेणी:भारतीय साज
शंख

**शंखि** या **शंख** एक तरह के समुद्री जीव के खोल हवे जे मुँह से फूँक के बजावल जाले। ई हिंदू आ बौद्ध धर्म में पबित्र मानल जाले। हिंदू धर्म में विष्णु के निशानी मानल जाले। शंख के चीन्हा भी धार्मिक रूप से पबित्र मानल जाला।

मुख्य रूप से ई धार्मिक कारज में बजावल जाला। प्राचीन काल में जुद्ध के सुरुआत में शंख बजावे के बात कहल गइल बाटे।

## संदर्भ

श्रेणी:भारतीय साज
श्रेणी:बाजा
श्रेणी:हिंदू धर्म
श्रेणी:बिष्णु
सिंहा

**सिंहा**, **नरसिंहा** एक ठो पुराना भारतीय बाजा हवे जे सींह के आकार के होला आ मुँह से हवा फूँक के बजावल जाला। एकर विवरण भारत के प्राचीन ग्रंथ सभ में भी मिले ला। उत्तरी भारत में अब ई लगभग बिलुप्त हो चुकल बा। दक्खिनी भारत में एकरा के **शृंगा** कहल जाला।

ई परंपरागत रूप से जानवर के सींह से बनावल जाय आ अंग्रेजी के ऍस (S) अक्षर के आकार के होखे।

**तुरही**, **धूतुर** या **तुतुही** आमतौर पर सिंहा के छोट बाकी मिलत जुलत बाजा के कहल जाला। तुरही में खाली एक ठो मोड़ होला, यानि ई S आकार के बजाय C आकार के होला।

## संदर्भ

श्रेणी:भारतीय साज
श्रेणी:बाजा
बीन

**बीन**, **महुअरि** या **पुंगी** (हिंदी-मराठी) एक ठो परंपरागत भारतीय बाजा हवे जे मुँह से हवा फूँक के बजावल जाला। ई एक ठो तुंबा नियर आकार के बाजा हवे जे में एक ओर से हवा फूँकल जाला आ दूसरा ओर दू गो नली निकलल होलीं जिनहन में रीड (पत्ती) कंपन करि के आवाज पैदा करे ले। नली पर कई गो छेद सुर निकाले बदे होलें।

ई बाजा आमतौर पर सँपेरा लोग के बाजा हवे आ आज काल्ह भी एह लोग द्वारा एके बजावत देखल जा सके ला।

## संदर्भ

श्रेणी:भारतीय साज
श्रेणी:बाजा
स्केटबोर्डिंग

**स्केटबोर्डिंग** एगो एक्शन वाला खेल ह जवने में कई तरह की कलाकारी की साथ स्केटबोर्ड क सवारी शामिल कइल जा सकेला। स्केटबोर्डिंग के एगो मनोरंजक गतिविधि, एगो कला, एगो नौकरी या परिवहन का एगो तरीका मानल जा सकेला। पिछला कई सालन की दौरान स्केटबोर्डिंग की वर्तमान स्वरूप के कईगो स्केटबोर्डर्स ढलले और प्रभावित कइले बालो।  2009 में प्रकाशित एगो रिपोर्ट में पावल गइल की दुनिया भर क स्केटबोर्डिंग क बाजार अपनी 11.08 मिलियन सक्रीय यूजर्स की साथ कुल $ 4.8 बिलियन सालाना मूल्य क हो गइल रहे। 2016 में स्केटबोर्डिंग के 2020 में टोक्यो, जापान में आयोजित होखे वाला ओलंपिक खेलन में शामिल कइले क घोषणा कइल गइल।

1970 की दशक की बाद से, स्केटबोर्डर्स की उपयोग खातिर स्केटपार्क्स बनल शुरू हो गई न स।

## इतिहास

शुरूआती स्केटबोर्ड लकड़ी क बनल रह न स जवने की नीचे पहिया लागल रहे। 

स्केटबोर्डिंग, जैसन की हमनी के जानकारी बा, एकर जनम सन 1940 की अंत में या फिर 1950 की शुरुआत में भइल रहे, जब कैलिफोर्निया में लहर सपाट होखले की चलते ओइजा क सर्फर लोग कुछ और कइले क विचारल लो। केहू के नईखे पता की पहिला बोर्ड के बनावल; एईसन लागेला की कईगो अदमी समान आइडिया की साथ एके समय पर सामने आइल। पहिला निर्मित स्केटबोर्ड क ऑर्डर लोस एंजेल्स, केलिफोर्निया क सर्फिंग क सामान बेचे वाली दुकान दिहलस, जेकर मुख्य उद्देश्य एके सर्फर लोगन के ओ लोगन की खाली समय में उपयोग करे खातिर उपलब्ध करवले क रहे।
सन 1960 आवत आवत दक्षिण केलिफोर्निया में कईगो छोट स्केटबोर्ड निर्माता अस्तित्व में आ गइल रह न स जवने क बनावल स्केटबोर्ड पहिले की तुलना में छोट रहे, ए स्केटबोर्डन की प्रचार प्रसार खातिर इ ख़ास तौर प टीम बनवले रह न स।

जैसे ही स्केटबोर्डिंग मशहूर होखे लागल, 1964 में पहिला स्केटबोर्डिंग से संबंधित पत्रिका *दी क्वार्टरली स्केटबोर्डर* प्रकाशित  भइल।

पहिला स्केटबोर्डिंग प्रतियोगिता *नेशनल स्केटबोर्डिंग चैम्पियनशिप* क आयोजन अनाहीम, केलिफोर्निया में भइल और एकर प्रसारण एबीसी की *वाइड वर्ल्ड ऑफ़ स्पोर्ट्स* प भइल।

सन 1966 की शुरुआत ले कई तरफ से आवाज उठे लागल की स्केटबोर्डिंग एगो खतरनाक खेल ह, जेकरी वजह से स्केटबोर्ड की खरीद बिक्री में कमी आवे लागल। 1966 में स्केटबोर्डर पत्रिका क बिक्री बहुत तेजी से घटले से, इ पत्रिका आपन प्रकाशन बंद क दिहलस। स्केटबोर्डिंग क लोकप्रियता कम हो गइल रहे और 1970 ले कमे बनल रहल।

शुरुआती 1970 की दशक में, एगो कंपनी *फ्रेंक नेस्वर्दी* एगो नया स्केटबोर्ड बनवलस जेकर पहिया पालीयुरथेन क बनल रहे, कंपनी एकर नांव *कैडीलिक व्हील्स* रखलस। एकरी पहिले स्केटबोर्ड क पहिया आमतौर प क्ले चाहें धातु क बने। एगो झोंका की तरह आइल ए बदलाव की चलते स्केटबोर्ड की प्रदर्शन में बेहतरीन सुधार भइल जेकरी वजह से स्केटबोर्डिंग क लोकप्रियता फेर से बहुत तेजी से चढ़ल शुरू भइल, और ए वजह से कईगो कंपनी फेर से ए क्षेत्र में फेर से निवेश क शुरुआत कइली स।

1975 में स्केटबोर्डिंग क लोकप्रियता बहुत अधिक बढ़ल रहे जेकरी चलते 1960 से अबले क एगो सबसे बड़ा प्रतियोगिता डेल मार नेशनल चैम्पियनशिप क आयोजन कइल गइल, जेमें कहल जाला की 500 प्रतियोगी हिस्सा लेले रहन स।

## संदर्भ

श्रेणी:खेल
बड़ानगर

**बड़ानगर** () भारत के पच्छिम बंगाल राज्य में एक ठो शहर बा।

## जनसांख्यिकी
साल 2011 के जनगणना अनुसार बड़ानगर के कुल शहरी जनसंख्या 245213 बाटे आ आसपास के उपशहरी इलाका के मिला लिहल जाय तब कुल जनसंख्या 245213 बा। जनसंख्या के हिसाब से ई भारत के 183वाँ शहर बाटे।
जनगणना आँकड़ा के मोताबिक एह शहर में लिंगानुपात 943 आ साक्षरता के दर 91.41% बाटे।

## इहो देखल जाय
* भारत के शहर

## संदर्भ

श्रेणी:भारत के शहर आ कस्बा
श्रेणी:पच्छिम बंगाल के शहर आ कस्बा
जमानिया

**जमानिया**, **ज़मानिया** या **जमनियाँ** भारतीय राज्य उत्तर प्रदेश के गाजीपुर जिला में एक ठो शहर आ नगर पालिका बाटे। ई यही नाँव के तहसील के मुख्यालय भी हवे। गंङा नदी के तीरे बसल एह शहर में रेलवे टीशन भी बा।

महर्षि यमदग्नी ऋषि के नाम से  महर्षि यमदग्नी दामिनीपूरी रहल बाद में।  मुगलकालीन में एकर नाम बदल के  मुगल शासक के द्वारा जमानियाँ रखल गइल और ई शहर उत्तर वाहिनी गंगा तट पर स्थित बा अउर जमानिया एक मशहूर अउर प्राचीन शहर बा जेके। गाजीपुर मैं  जमानिया मुख्य और बड़ विधानसभा बा अउर ईहां यूपी-बिहार के मिलावे वाली मुख्य सड़क जमानिया दिलदार नगर रोड ह। जोकि पाण्डेय मोड़ से शुरू होला अउर बिहार बॉर्डर यादव मोड़ तक खत्म स्माप्त होला। और पाण्डेय मोड़ क नाम।  जमानिया से 4 किलोमीटर  दूर पर जोगियामार के रहे वाला स्वर्गीय दयाशंकर पांडे क नाम से जानल जाला  जवन कि उनकर कर्म अउर परिश्रम से ओह मोड़ पर उनकर मकान बा ओही मकान के वजह से ओह मोड़ क नाम  पाण्डेय मोड़ पड़ल आज क समय में ऊ मोड़ पाण्डेय मोड़ से मशहूर बा। इह राजा ज़मानियाँ

## संदर्भ

श्रेणी:गाजीपुर जिला
श्रेणी:उत्तर प्रदेश के शहर आ कस्बा
परौठा

**परौठा** भारतीय रोटी क विशिष्ट रूप ह। इ उत्तर भारत में जेतना लोकप्रिय बा, लगभग ओतने ही दक्षिण भारत में भी बा, बस मूल फर्क इ बा, कि उत्तर में इ आटा क बनेला आ दक्षिण में मैदा क बनेला। हर दिन की उत्तर भारतीय उपमहाद्वीपीय नाश्ता में सबसे लोकप्रिय पदार्थ अगर कुछ ह त उ परौठे ह। एके बनवले क जेतना विधि बा वइसे ही हिंदी-भोजपुरी में एकर कईगो रूप प्रचलित बा जइसे पराठा, परौठा, परावठा, परौठा और परांवठा। उत्तर से दक्षिण और पूरब से पश्चिम तक इ भारतीय रसोई क हिस्सा ह और हर सुबह तवा पर सेंकल जात परौठा क लुभावे वाला खुशबू भूख बढ़ा देला। हँ स्वास्थ्य की दृष्टि से इ जरुर वसा से भरपूर होखले की कारण सीमित मात्रा में ही उपभोग करे के चाही।

परौठा, लगभग रोटी की तरह ही बनावल जाला, फर्क सिर्फ एकरी सेंकाई क बा। रोटी के जहां तवा पर सेंकले की बाद सीधा आंच पर भी फुलावल जाला वहीं परौठा सिर्फ तवा पर ही सेंकल जाला। रोटी पकवले की बाद ओकरी ऊपर शुद्ध घी लगावल जा सकेला, जबकि परौठा के तवा प सेंकले की समय ही घी चाहें तेल लगा के सेंकल जाला। भरवां परौठा बनावे की खातिर आप आटा या मैदा मल के ओकर लोई बेल के ओमे भरावन भर लेंइ, फेर ओके बेल के तवा प सेंक लेंइ। परौठा शब्द बनल बा उपरि+आवर्त से। उपरि यानी ऊपर क और आवर्त यानी चारों और घुमावल। सिर्फ तवा प बनावे जाए वाला रोटी चाहें परौठा के सेंकले की विधि पर गौर करीं। एके समताप मिलत रहे एकरी खातिर एके ऊपर से लगातार घुमा-फिरा के सेंकल जाला। फुलका की नियर परौठा क दुनुं परत नाहीं फूलेला बल्कि सिर्फ ऊपर क परत ही फूलेला। एकर क्रम कुछ हे तरह से रही, उपरि+आवर्त > उपरावटा > परांवठा > परौठा। वइसे सीधा शब्द में पर्त वाला आटा का व्यंजन = पर्त+आटा= पराटा=परौठा। भारत पर्यन्त और विदेश में भी इ बहुत प्रचलित बा। दक्षिण भारत में केरल क परौठा प्रसिद्ध बा। एके ओइजा प्रोट्टा कहल जाला। एमें अत्यधिक चिकनाई की साथ ढेरों परत होला। परौठा के भारतीय लोग मलेशिया और मॉरीशस तक ले गइल लो, जहां आज एके फराटा और सिंगापुर में रोटी कनाई या रोटी प्राटा कहल जाला। म्यांमार में एके पलाता कहल जाला। ट्रिनिडाड एवं टोबैगो में इ खूब पतला और बहुत बड़ होला और एके बस्सप-शट कहल जाला।

हिन्दुस्तानी रसोई में बहुत तरह क परौठा बनेला। सबसे आसान त सादा परौठा ही होला। सादा परौठा क भी कई प्रकार होला, जैसे गोल परौठा, तिकोना परौठा, चौजोर परौठा। दुपर्ती परौठा चाहें बहुपर्ती परौठा। सादा की बाद भरवां परौठा आवेला। एमें सर्वाधिक लोकप्रिय बा आलू का परौठा। बहुत गृहणि लोग साल भर मौसमी सब्जी और अन्य तरह की सब्जी से भरवां परांठें बनावेली लो। रसोइयन की प्रयोगधर्मिता से परौठन क विविधता लगातार बढ़त जाता। ए प्रकार की परौठन में मुख्य प्रकार बा:-

* सादा परौठा –

* गोल, तिकोना, चौकोर
* लच्छा परौठा
* नमक, अजवायन का परौठा
* चीनी का परौठा
* पुदीना परौठा, मेथी, पालक, बथुआ आदि किसी को आटे में मिलाकर बनाये परांठे।

* भरवां परौठा

* आलू का परौठा
* मूली का परौठा
* गोभी का परौठा
* प्याज का परौठा
* अन्य सब्जी क परौठा
* दाल की पिट्ठी क परौठा, जैसे उड़द, मूंग दाल, चना दाल, वगैरह
* सत्तू क परौठा
* पनीर परौठा
* नवरत्न   

* मांसाहारीं

* कीमा परौठा
* मुगलई परौठा
* अंडा परौठा

## संदर्भ

श्रेणी:भारतीय खाना
बेहद

**बेहद** एगो भारतीय हिंदीधारावाहिक हवे जेवन सोनी पर प्रसारित हो रहल बा। एकर पहिला प्रसारण 11 अक्टूबर 2016 के भइल। एकर निर्माता प्रेम किशन मल्होत्रा व सुनील मेहता आ निर्देशक विक्रम लभे बाड़ें। एकर मुख्य किरदार कुशल टंडन, जेनिफर विंगेट आ सुमित भारद्वाज बा लोग।

## कलाकार
* कुशल टंडन - अर्जुन शर्मा
* जेनिफर विंगेट - माया महरोत्रा शर्मा
* सुमित भारद्वाज - अयान शर्मा
* स्वाति शाह - वंदना शर्मा 
* राजेश खट्टर - अश्विन मल्होत्रा 
* इमरान खान - प्रेम माथुर 
* विभा भगत - सुमन माथुर
* रक्षित वाही - शुभ माथुर 
* यहवि दुबे - माया
* शरद व्यास - मलकानि 
* किरण श्रीनिवास - डॉ॰ जितेंद्र कुमार श्रीवास्तव

## संदर्भ

## बाहरी कड़ी

श्रेणी:सोनी टीवी के धारावाहिक
श्रेणी:हिंदी टेलीविजन धारावाहिक
एयरबस ए320 परिवार

thumb|लुफ्तांसा एयरलाइन्स के एक ठो '''एयरबस ए320''' बिमान
**एयरबस ए320** में एयरबस कंपनी द्वारा बनावल जाए वाले माझिल आकार, आ छरहर आकृति के पसिंजर जेट बिमान शामिल बाने। एह परिवार में ए318, ए319, **ए320**, ए321 आ एसीजे बिजनेस जेट गिनावल जा सके लें।

फाइनल असेंबली फ्रांस के तुलू शहर आ जर्मनी में होला। चीनी बिमान कंपनी सभ खातिर तियानजिन शहर में भी एकर असेंबली होला।

एह परिवार के जेट बिमान में 220 यात्री के जगह होला आ एकर रेंज मॉडल अनुसार 3,100 किलोमीटर से 12,000 किलोमीटर हो सकेला।

 कुल 7,442 बिमान सभ के डिलेभरी हो चुकल बाटे आ एह में से 7,122 गो सेवा में बाने।

## संदर्भ

श्रेणी:एयरबस
श्रेणी:हवाई जहाज
कुछ रंग प्यार के ऐसे भी

**कुछ रंग प्यार के ऐसे भी** एगो भारतीय हिंदीधारावाहिक हवे जेवन सोनी पर प्रसारित हो रहल बा। एकर पहिला प्रसारण 29 फरवरी 2016 के भइल। एकर निर्माता प्रेम यश पटनायक व ममता यश पटनायक आ निर्देशक प्रतीक शाह बाड़ें। एकर मुख्य किरदार शाहीर शेख, एरिका फर्नांडेज आ सुप्रिया पिलगावकर बा लोग।

## कलाकार
* शाहीर शेख - देवरथ दीक्षित
* एरिका फर्नांडेज - डॉ॰ सोनाक्षी बोस
* सुप्रिया पिलगावकर - ईश्वरी दीक्षित
* मुश्ताक खान - ईश्वरी के भाई
* अल्का मोघा - ईश्वरी की भाभी
* मून बेनर्जी - सोनाक्षी की माँ
* आशिका भाटिया - निक्की
* अंकिता बहुगुणा - रिया
* चेष्ठा भगत - नेहा
* जिया खान - बाल कलाकार
* पवन चोपड़ा - नताशा के पिता
* रूप दुर्गपाल - नताशा गुजराल
* हेमन्त चौधरी - डॉ॰ सिन्हा

## संदर्भ

## बाहरी कड़ी
दि इकोनॉमिस्ट

***द इकोनॉमिस्ट*** एख थो अंग्रेजी भाषा के पत्रिका-फॉरमेट में छपे वाला साप्ताहिक अखबार बाटे जे लंदन से छपे ला।

## संदर्भ

श्रेणी:पत्रिका
श्रेणी:अखबार
पौधा

**पौधा** जीवधारी समूह हवे जेह में प्रकाश संश्लेषण (फोटोसिंथेसिस) द्वारा आपन भोजन बनावे के क्षमता होल, अधिकतर हरियर रंग के होलें आ बहुकोशिकीय होलें। जीव जगत के वर्गीकरण में इनहन के *प्लैंटी* (Plantae) नांव के जगत में रखल जाला।

बैज्ञानिक परिभाषा के अलावा, आम बोली में **पौधा** या **ओधी**, कौनों फेड़ा के छोट सुरुआती अवस्था के भी कहल जाला।

## संदर्भ

श्रेणी:टैक्सोनॉमी (जीव बिज्ञान)
श्रेणी:बनस्पति बिज्ञान
परचेजिंग पावर पैरिटी

**परचेजिंग पावर पैरिटी** () कौनों दू देस की मुद्रा के मूल्य के तुलना करे खातिर इस्तेमाल होला, जहाँ कुछ निश्चित सामान सभ के झाँपी के कल्पना कइल जाला आ ओह सामान सभ के खरीदे में कौना देस के केतना मुद्रा के खरचा होखी ओही आधार पर दुनों देस के करेंसी के कीमत तय कइल जाला।

## इहो देखल जाय
* परचेजिंग पावर

श्रेणी:अर्थशास्त्र
श्रेणी:अर्थशास्त्र शब्दावली
भगत सिंह

**भगत सिंह** (27 सितंबर 1907 – 23 मार्च 1931) भारतीय आजादी के लड़इया रहलें, जे अंग्रेजी हुकूमत के खिलाफ बगावत कइले रहलें। ऊ दिसंबर 1928 में एगो अंगरेज पुलिस अफसर के ग़लती से हत्या करे में सामिल रहलन, जवन एगो भारतीय क्रांतिकारी के हत्या के बदला लेवे खातिर भइल रहे। बाद में ऊ दिल्ली के सेंट्रल असेंबली में प्रतीकात्मक बम धमाका कइलें आ जेल में भूख हड़ताल कइलें। ओह समय भारतीय अखबारन में उनकरा बारे में सहानुभूति से भइल रिपोर्टिंग से पंजाब क्षेत्र में ऊ जनता के हीरो बन गइलन। जब 23 साल के उमिर में उनकर फाँसी भइल, त ऊ उत्तर भारत में शहीद आ लोकनायक बन गइलन। बोल्शेविज्म आ अराजकतावाद से प्रेरणा लेके, करिश्माई भगत सिंह 1930 के दशक में भारत के बढ़त क्रांतिकारी आंदोलन में जोश भर दिहले रहलन, आ भारतीय राष्ट्रीय कांग्रेस के, अहिंसक बाकी आखिरी में सफल, आजादी के संघर्ष के बारे में भीतर से मंथन करे के मजबूर कइलन।

## इहो देखल जाय
* चंद्रशेखर आजाद
* नेताजी सुभाषचंद्र बोस
* महात्मा गाँधी

## नोट


## संदर्भ

श्रेणी:भारत के लोग
श्रेणी:1931 में निधन
श्रेणी:भारत के आजादी आंदोलन में सक्रिय लोग
श्रेणी:1907 में जनम
तारक मेहता

**तारक मेहता** (26 दिसंबर 1929 - 1 मार्च 2017) गुजराती भाषा के लेखक रहलें। गुजराती साहित्य आ थियेटर जगत में इनके काफी नाँव रहल। मेहता कॉलम लिखे वाला, ब्यंग आ नाटक लिखे वाला साहित्यकार रहलें।

तारीख 1 मार्च 2017 के इनकर निधन हो गइल।

## संदर्भ

## बाहरी&nbsp;कड़ी

श्रेणी:भारतीय लेखक
श्रेणी:गुजराती-भाषा के लेखक
श्रेणी:1929 में जनम
श्रेणी:2017 में निधन
खरीद क्षमता

**खरीद क्षमता** () करेंसी के एक इकाई से केतना सामान खरीदल जा सके ला एकर माप हवे। ई मुद्रास्फीति के प्रभाव के हटा के कीमत के तुलना करे खातिर प्रयोग कइल जाला। अंतर्राष्ट्रीय ब्यापार में या बिनिमय दर के तुलना करे में भी परचेजिंग पावर पैरिटी के कॉन्सेप्ट में एकर प्रयोग होला।

श्रेणी:अर्थशास्त्र
श्रेणी:अर्थशास्त्र शब्दावली
यूनाइटेड नेशंस

thumb|यूनाइटेड नेशंस के झंडा

**यूनाइटेड नेशंस** ( भा ***UN***) भा **संजुक्त राष्ट्र**, संछेप में **यूएन**, देसन के सरकारन के बीच स्थापित अंतरसरकारी संस्था हवे जेकर उद्देश्य अंतर्राष्ट्रीय सहजोग हवे। एकर स्थापना दूसरा बिस्व जुद्ध के बाद लीग ऑफ नेशंस के रद्द क के भइल, तारीख 24 अक्टूबर 1945 के। स्थापना के समय एह में 51 गो देस सामिल भइलेन, अब कुल 193 देस सदस्य बाने।

यूनाइटेड नेशंस एगो अंतरसरकारी संगठन हवे जेकर मकसद अंतर्राष्ट्रीय शांति आ सुरक्षा के बनवले रखल, देस सभ के बीच मैत्रीपूर्ण संबंध बिकसित कइल, अंतर्राष्ट्रीय सहयोग हासिल कइल आ राष्ट्र सभ के कामकाज के सामंजस्य बनावे के केंद्र बनल बा। ई दुनिया के सभसे बड़ आ सभसे परिचित अंतर्राष्ट्रीय संगठन हवे। संयुक्त राष्ट्र के मुख्यालय न्यूयॉर्क शहर में अंतर्राष्ट्रीय इलाका पर बा, आ एकर अउरी मुख्य कार्यालय जिनेवा, नैरोबी, वियना आ हेग (अंतर्राष्ट्रीय न्यायालय के अस्थान) में बाड़ें।

संयुक्त राष्ट्र के स्थापना दुसरा बिस्व जुद्ध के बाद भविष्य के युद्ध सभ के रोके के मकसद से भइल आ ई काफी हद तक बेअसर रहे वाला लीग ऑफ नेशंस के बाद बनल। 25 अप्रैल 1945 के सैन फ्रांसिस्को में एगो सम्मेलन खातिर 50 गो सरकार सभ के बइठक भइल आ यूएन चार्टर के मसौदा बनावल शुरू कइल गइल जे 25 जून 1945 के अपनावल गइल आ 24 अक्टूबर 1945 के लागू भइल जब यूएन के कामकाज शुरू भइल। चार्टर के अनुसार, संगठन के उद्देश्य सभ में अंतर्राष्ट्रीय शांति आ सुरक्षा के बनावे रखल, मानव अधिकार सभ के रक्षा कइल, मानवीय सहायता पहुँचावल, टिकाऊ बिकास के बढ़ावा दिहल आ अंतर्राष्ट्रीय कानून के पालन कइल सामिल बा। एकरे स्थापना के समय यूएन के 51 गो सदस्य देस रहलें; 2011 में दक्खिन सूडान के जोड़े के साथ अब सदस्यता 193 हो गइल बा जे दुनिया के लगभग सगरी संप्रभु राज्य सभ के प्रतिनिधित्व करे लें।

## इहो देखल जाय
* लीग ऑफ नेशंस
* कॉमनवेल्थ

## संदर्भ


श्रेणी:अंतर्राष्ट्रीय संस्था